kardosdrur/scandi-wiki huggingface dataset:
Permanent Midnight

Permanent Midnight er en amerikansk komedie-dramafilm fra 1998 instrueret af David Veloz med Ben Stiller i hovedrollen. Filmen er baseret på forfatteren Jerry Stahls autobiografiske bog af samme navn og fortæller historien om Stahls udvikling fra en lille fjernsynsforfatter til sin success som komedieforfatter hvor han tjente $5,000 om ugen for at skrive manuskripter til programmer fra 1980'erne som Thirtysomething, Moonlighting, og den mest berømte ALF (ændret i filmen til Mr. Chompers). 

Maria Bello medvirker som Kitty, en følgende stoffri overlevende som Stahl refererer til som sin stigning og fald. I filmen medvirker også Owen Wilson som Stahls ven og følgende stofmisbruger, Nicky; Elizabeth Hurley som hans kone, Sandra; og Janeane Garofalo som en Hollywood agent ved navn Jana. Danskeren Connie Nielsen medvirker også i en mindre rolle. Den rigtige Stahl har en gæsteoptræden som en læge på en metadonklinik.

Stillers optræden i filmen fik gode anmeldelser, men filmen klarede den ikke i sin indtjening og blev ikke udgivet særlig vidt omkring. Den er blevet udgivet som DVD i USA og Storbritannien men kun som udgået VHS i Danmark. En soundtrack CD blev også udgivet med det meste af musikken, der kan høres i filmen. Permanent Midnight er den første film skuespillerkollegaerne Owen Wilson og Ben Stiller, spillede sammen i.

Medvirkende 
 Ben Stiller – Jerry Stahl
 Elizabeth Hurley – Sandra
 Maria Bello – Kitty
 Jay Paulson 
 Spencer Garrett 
 Owen Wilson – Nicky
 Lourdes Benedicto – Vola
 Fred Willard – Craig Ziffer
 Chauncey Leopardi – Jerry som 16 årig
 Mary Thompson – Grandma Whittle
 Connie Nielsen – Dagmar
 Charles Fleischer 
 Liz Torres – Dita
 Douglas Spain – Miguel
 Janeane Garofalo – Jana Farmer
 Cheryl Ladd

Eksterne henvisninger 
 

Amerikanske film fra 1998
Dramafilm fra USA
Biografiske film fra USA
Engelsksprogede film
Centurion (gang)

Centurion er en forening fra 1911 i  Storbritannien, hvor kravet til medlemskab var at gå 100 miles (ca. 161 km), på under 24 timer. 

I 2010 bliver der afviklet adskillige centurion-marcher årligt i blandt andet  i Storbritannien, Holland, USA og Australien.

Ved gennemførelse gives et diplom og ret til at kalde sig Centurion.

Den slags marcher er aldrig gennemført i Danmark

Reference
Centurions historie (engelsk)

Eksterne henvisninger
Britisk Centurions hjemmeside (engelsk)
USA hjemmeside (engelsk) 
Australien Centurions hjemmeside (engelsk) 

Gang
Foreninger fra Storbritannien
Centurion

Centurion har flere betydninger:
 Centurion (Rom) – officer i romerrigets væbnede styrker
 Centurion (gang) – en Centurion er en person, som har gået 100 miles (ca. 162 km) på under 24 timer
 Centurion (cykelmærke) – et cykelmærke i Danmark.
 Centurion (kampvogn) – britisk kampvogn efter 2. verdenskrig.
 The Centurion (film), historisk dramafilm fra 1962
 Centurion (film), historisk thriller fra 2010 instrueret af Neil Marshall
Nevill Francis Mott

Sir Nevill Francis Mott (født 30. september 1905, død 8. august 1996) var en engelsk fysiker. Han modtog Nobelprisen i fysik i 1977 for sit arbejde med den elektroniske struktur af magnetiske og rodet systemer.

Fysikere fra Storbritannien
Nobelprismodtagere i fysik
Nobelprismodtagere fra Storbritannien
Modtagere af Copleymedaljen
Modtagere af Royal Medal
Kornet (titel)

Kornet er den laveste officersgrad i kavaleriet, tilsvarende fændrik eller sekondløjtnant i infanteriet. Titlen kommer af kornet, en ældre betegnelse på standarten som denne officer havde ansvar for at bære. Graden benyttes ikke i Danmark nu, men har været i brug indtil 1951, hvor den afskaffedes. Graden (der udtales med tryk på sidste stavelse) var en værnepligtig grad mellem korporal og sergent. Kornetter var ofte værnepligtige med en længere skolegang, der skønnedes egnede som officerer. De kunne forvente udnævnelse til sekondløjtnant ved genindkaldelse. Værnepligtige kunne også blive uddannet til korporaler. Kornettens gradstegn var 2 korporalsvinkler med en roset over, eller på andre uniformer en lille stjerne. 

Pr. januar 2007 er prins Harry af Wales kornet i regimentet The Blues and Royals.

Militære titler
STS-74

STS-74 (Space Transportation System-74) var Atlantis 15. rumfærge-mission. Opsendt 12 november 1995 og vendte tilbage den 12 november 1995. Det var den anden mission hvor en NASA rumfærge blev sammenkoblet med den russiske rumstation MIR.

Missionen var rumfærgernes fjerde flyvning til rumstationen Mir, de tidligere var STS-60 STS-63, STS-71 og Sojuz TM-21. Efterfølgende fælles missioner til Mir: STS-76, STS-79, STS-81, STS-84, STS-86, STS-89 og STS-91.

Besætning 
   Kenneth Cameron (kaptajn)
   James Halsell (pilot)
   Chris Hadfield (missionsspecialist)
   Jerry Ross (missionsspecialist)
   William McArthur (missionsspecialist)

Missionen 
Rumfærgen medbragte Mir Docking Module, et system til sammenkobling mellem rumfærgen og MIR.

Eksterne henvisninger 
 STS-74 NASA 
 STS-74  NASA KSC 

Rumfærgeprogrammet
Saint John's Health Center

Saint John's Health Center er et hospital, der ligger i Santa Monica i Californien i USA. Hospitalet blev grundlagt i 1942 af Sisters of Charity of Leavenworth.

Eksterne henvisninger 
 Officielt website 

Hospitaler i USA
Bygninger, konstruktioner og anlæg i Californien
Etableret i 1942
STS-76

STS-76 (Space Transportation System-76) var Atlantis 16. rumfærge-mission. Opsendt 22. marts 1996 og vendte tilbage den 31. marts 1996. Det var den tredje mission hvor en NASA rumfærge lagde til ved den russiske rumstation MIR.

Tidligere flyvninger til rumstationen Mir, var: STS-60, STS-63, STS-71, Sojuz TM-21 og STS-74. Efterfølgende fælles missioner til Mir: STS-79, STS-81, STS-84, STS-86, STS-89 og STS-91.

Besætning 
   Kevin Chilton (kaptajn)
   Richard Searfoss (pilot)
   Ronald Sega (missionsspecialist)
   Michael Clifford (missionsspecialist)
   Linda Godwin (missionsspecialist)

Fra jorden til MIR, besætning Mir-19 
   Shannon Lucid

Missionen 
Rumfærgen medbragte S/MM-03, SPACEHAB-SM, SAREX-II, MEEP (PPMD, ODC, POSA-I, POSA-II), TRIS (GAS), WNE, KidSat og udskiftede et besætningsmedlem.

Eksterne henvisninger 
 STS-76 NASA 
 STS-76  NASA KSC 

Rumfærgeprogrammet
Jeremy Renner

Jeremy Lee Renner (født den 7. januar 1971 i Modesto, Californien i USA) er en amerikansk Oscar-nomineret skuespiller og musiker. Renner er blandt andet kendt for rollen som Brian Gamble i filmen S.W.A.T., Sergeant Doyle i 28 Weeks Later og William James i The Hurt Locker. Han har også medvirket i afsnit af tv-serier som CSI: Crime Scene Investigation, House og Angel.

Biografi 
Renner bestod fra Fred C. Beyer High School og fortsatte sine studier på Modesto Junior College.

I 2003 var han en af de håbefulde skuespillere i det amerikanske realityshow The IT Factor, i hvilket seerne fik mulighed for at følge skuespillere i jagten på fremgang.

Jeremy Renner har gjort karriere ved at spille karismatiske anti-helte. Han har også spillet en vampyr fra 1700-tallet, en skydegal alkoholiker og en notorisk seriemorder. Udover at have udført flere teateroptrædener har han medvirket i flere større independentfilm. For en af disse, The Hurt Locker (instrueret af Kathryn Bigelow) en krigsfilm om Irakkrigen, blev han nomineret i 2010 till en Oscar for bedste mandlige hovedrolle. Andre filmroller hvori han har fået opmærksomhed er filmen Dahmer om seriemorderen Jeffrey Dahmer (som han vandt en Independent Spirit Awards for), Mordet på Jesse James af kujonen Robert Ford og 28 Weeks Later.

I 2010, optrædte Renner i Ben Afflecks The Town og var medvirkende under optagelserne til filmen The Raven, der fik premiere i 2011. Renner har også spillet superhelten Hawkeye i Marvel-filmene.

Filmografi 
 Avengers: Infinity War (2018)
 Wind River (2017)
 Arrival (2016)
 Hansel & Gretel: Witch Hunters (2013)
 The Avengers (2012)
 The Town (2010)
 Lightbulb (2009)
 The Hurt Locker (2008)
 Mordet på Jesse James af kujonen Robert Ford (2007)
 Take (2007)
 28 Weeks Later (2007)
 Love Comes to the Executioner (2006)
 North Country (2005)
 A Little Trip to Heaven (2005)
 Twelve and Holding (2005)
 Lords of Dogtown (2005)
 Neo Ned (2005)
 The Heart Is Deceitful Above All Things (2004)
 S.W.A.T. (2003)
 Dahmer (2002)
 Monkey Love (2002)
 Fish in a Barrel (2001)
 Paper Dragons (1996)
 Senior Trip (1995)

Referencer

Eksterne henvisninger 

 
 Officielle Hjemmeside 

Skuespillere fra Californien
Personer fra Californien
Amerikanere i 1900-tallet
Amerikanere i 2000-tallet
Oscar-nominerede skuespillere
Muggsy Bogues

Muggsy Bogues (født 9. januar 1965 i Baltimore i Maryland i USA) er en tidligere amerikansk basketballspiller, der spillede i NBA (National Basketball Association). Bogues er bedst kendt som spiller for Charlotte Hornets, men han spillede også for Washington Bullets, Golden State Warriors, og Toronto Raptors. 

Bogues spillede 14 år i ligaen, hvor han havde Point guard positionen. Muggsy Bogues var den laveste NBA–spiller nogensinde, med en højde på blot 160 centimeter.

I 1996 optrådte Bogues i filmen Space Jam som en af de fem NBA-spillere, der får stjålet sine spilleegenskaber af de onde Monstars. Charles Barkley, Shawn Bradley, Larry Johnson og Patrick Ewing er de andre fire.

Eksterne henvisninger 

Basketballspillere fra USA
Løngang

En løngang er en hemmelig gang i en bygning eller mellem bygninger eller en hemmelig ind- eller udgang. 

Disse gange kan have alskens formål, alt efter omstændighederne. Nogle løngange er veldokumenterede (for eksempel mellem Roskilde Domkirke og Bispegården), mens andre ikke er alment kendt, og der er i det hele taget en del mytedannelse om disse gange.

En del herregårde har således, hvis man skal tro overleveringerne, løngange, så herremanden kan besøge sin elskerinde, eller, hvis han er upopulær, flygte, hvis herregården bliver belejret.

Kilder

Bygningsdele
Bolig
Rum
Andre gennemgange
Tatara-broen

Tatara-broen (多々羅大橋, Tatara Oohashi) er en skråstagsbro i Japan og del af Nishiseto-motorvejen. Den er 1.480 meter lang, tårnene er 220 meter høje, og det længste spænd er på 890 meter. Dette er verdens længste spænd på en skråstagsbro. Broen blev åbnet 1. maj 1999.

Broen var egentlig planlagt som en hængebro i 1973, men dette blev ændret i 1989. En skråstagsbro har ikke brug for de massive forankringene for kablerne i hver ende og dermed blev naturindgrebene meget mindre med denne type bro.

Broer i Japan
Skråstagsbroer
Shelly Manne

Sheldon " Shelly " Manne (11. juni 1920 i New York City – - 26. september 1984 i Los Angeles USA) var en amerikansk jazztrommeslager.

Han startede oprindeligt med at spille saxofon, men skiftede så til trommer. Manne spillede i 1930'erne og 1940'erne med forskellige swing og danseorkestre. 

Han spillede samtidig med små grupper i New York, bl.a. hos Coleman Hawkins. Fik i 1946 sit egentlige gennembrud, da han blev hyret af Stan Kenton til dennes big band , hvor han blev til 1952. 

Slog sig ned i Los Angeles i 50'erne og begyndte at spille som studiemusiker bl.a. for Paramount studios; spillede her med musikere som Art Pepper, Jimmy Giuffre , Lennie Niehaus, Bud Shank, Maynard Ferguson, Sonny Rollins, Bill Evans og Hampton Hawes. 

Han spillede i trio med pianisten André Previn og bassisten Leroy Vinnegar og lavede en del indspilninger på plademærket prestice. I 1960 åbnede han sin egen natklub Shelly´s Manne-Hole hvor mange store jazzmusikere spillede og indspillede gennem tiden.

Manne-Hole eksisterede til midten af 70 ´erne. Manne formåede til sin død at være en af de mest benyttede studietrommeslagere på Vestkysten I USA i jazzen.

Eksterne henvisninger 

 
 Biografi
 Om Shelly Manne på drummerworld.com

Jazzmusikere fra USA
Trommeslagere fra USA
Personer fra New York
Billy Cobham

William "Billy" Cobham (født 16. maj 1944 i Panama) er en trommeslager, percussionist, komponist og orkesteleder. Cobham flyttede som ganske lille til New York, hvor han studerede på High School of Music and Art. Sidst i 1960'erne begyndte han at akkompagnere pianisten Horace Silver i dennes sekstet. Cobham var med til at danne fusionsbandet Dreams, som bl.a. bestod af musikere som Michael og Randy Brecker.

I 1970 fik han en invitation til at blive medlem af Mahavishnu Orchestra, der var ledet af guitaristen John McLaughlin, hvor han skabte en hel ny måde at spille trommer på som på dette tidspunkt var uhørt. Cobham forlod orkestret i 1973, og dannede sit eget orkester, som lavede en lang række plader. Cobham anses som en af trommespillets store tekniske virtuoser i den elektriske jazz, og er kendt for sit store arsenal af trommer og bækkener, og magtfulde groove´s og trommesoloer i denne stil.

Eksterne henvisninger 

 Officiel hjemmeside
 Billy Cobham på allmusic.com
 Billy Cobham på drummerworld.com
 

Trommeslagere fra USA
Percussionister fra USA
Jazzmusikere fra USA
Christian Gross

Christian Gross (født 14. august 1954) er en forhenværende schweizisk fodboldspiller og nuværende fodboldtræner.

Eksterne henvisninger 

Fodboldspillere fra Schweiz
Fodboldtrænere fra Schweiz
Fodboldspillere fra Grasshopper-Club Zürich
Fodboldspillere fra VfL Bochum
Fodboldspillere fra Neuchâtel Xamax
Fodboldspillere fra FC Lugano
Fodboldspillere fra FC St. Gallen
Personer fra Zürich
Fodboldtrænere fra Tottenham Hotspur F.C.
Arveloven

Arveloven er en dansk lov, der indeholder bestemmelser om arv, herunder hvem, der arver og betingelsen for arven.

Den nugældende arvelov er fra 2007 og er senest revideret i 2013. I 2007 blev loven i vis grad tilpasset nutidens familiemønstre og det faktum at mange par lever sammen uden at være gift. Ændringen gjorde det også muligt at testamentere over en større del af arven, ligesom det blev indført, at arven efter personer, der ikke har oprettet testamente deles ligeligt mellem ægtefælle og børn. 

Kun et testamente kan sikre arven specifikt. Krydsforsikringer, samlevererklæringer eller pensionsaftaler kan ikke anvendes som testamente og sikrer ikke efterladtes arv. I tilfælde af manglende testamente anvendes de i Arveloven fastsatte retsbestemmelser. 

Mange tror fejlagtigt, at deres testamente omfatter forsikringer og pensioner. Det gør de ikke, her skal der laves særskilte begunstigelser, så man sikrer, at disse også fordeles, som man ønsker.

Kilder og eksterne henvisninger

 Arveloven på Retsinformation

Danmarks love
TM Tidens Mand

Tidens Mand eller TM Tidens Mand er et dansk mandeblad udgivet månedligt siden 1999, formelt set af forlaget Tidens Mand, som dog i praksis er identisk med Forlaget Rapport. 

Oprindeligt hed bladet blot Tidens Mand, men ændrede fra og med nr. 2, 2002, navn til TM Tidens Mand.

Tidsskrifter fra Danmark
Etableret i 1999
Tinglysningsretten

Tinglysningsretten er en dansk domstol, der har ansvaret for tinglysningen i Danmark samt Centralregistret for Testamenter. Domstolen er beliggende i Hobro. Tinglysningsrettens afgørelser kan kæres til Vestre Landsret.

Domstolen blev oprettet 1. januar 2007 som følge af domstolsreformen. 1. maj 2009 overtog Tinglysnigsretten Bil-, Person og Andelsboligbøgerne fra Retten i Aarhus og Centralregistret for Testamenter fra Københavns Byret. I september 2009 overtog Tinglysningsretten tinglysningsopgaverne vedrørende de egentlige tingbøger fra byretterne, der ved samme lejlighed overgik til fuld digital sagsbehandlingen. 

Den 2. november 2010 blev overgik bilbogen til digital registrering  Og den 21. marts 2011 overgik Andelsboligbogen og Personbogen til digital form.

Eksterne henvisninger/kilder

 Tinglysningsrettens hjemmeside 

Fast ejendom
Danmarks retsvæsen
Etableret i 2007
Marmaduke

Marmaduke er en amerikansk live-action/animations-komediefilm baseret på avistegneseriestriben (1954 – til i dag) af samme navn tegnet af Brad Anderson. Filmen er instrueret af Tom Dey og skrevet af Tim Rasmussen og Vince Di Meglio. Owen Wilson lægger stemme til hovedrollen Marmaduke. 

Skuespillerne Judy Greer, William H. Macy og Lee Pace spiller mennesker, mens Steve Coogan, Fergie, George Lopez, Christopher Mintz-Plasse, Emma Stone, Damon Wayans og Marlon Wayans har stemmeroller.	

Filmen havde premiere i USA den 4. juni og i Danmark den 21. juni 2010.

Handling 
Marmaduke er en almindelig, næsten 100 kilo tung, ung teenage-Grand Danois, der stikker ud, hvor end den befinder sig. Marmaduke ejes af forstadsfamilien Winslow og har for længst forladt det nuttede hvalpestadium. Den har udviklet sig fra sød hundehvalp til en lidt kluntet, splejset og usikker men blid kæmpehund, der som regel er lidt af en uforskyldt ulykkesmagnet på grund af sin gigantiske størrelse.

Marmaduke er rimelig upopulær, men pludselig får han chancen for et helt nyt liv, da familien flytter til byen (fra Kansas til Californien), og Marmaduke forelsker sig i en smuk afghansk jagthund ved navn Jezebel.

Referencer

Eksterne henvisninger 
 

Komediefilm fra USA
Amerikanske film fra 2010
JLS

JLS (kort for Jack the Lad Swing) var et britisk boyband, der deltog i det britiske X Factor i 2008, hvor de endte på en andenplads, efter Alexandra Burke. Medlemmerne i gruppen var Aston Merrygold, Marvin Humes, Jonathan "JB" Gill og Oritsé Williams.

Efter deres deltagelse i X Factor skrev de pladekontrakt med Epic Records. Deres debut single "Beat Again" nåede #1 på den engelske single hitliste den 19 juli 2009, og deres anden single "Everybody in love", som blev udgivet den 2 november 2009, toppede også den engelske single hitliste. Gruppens album kom ud 9 november 2009 og er siden gået tredobbelt platin, albummet solgte over en million eksemplarer i England.

JLS vandt, ved 2010 BRIT Awards, prisen for British breaktrough og British Single ("Beat Again"), og blev de første X Factor deltagere nogensinde, der vandt en BRIT Award.

Den 23. april 2013 annoncerede de på deres hjemmeside, at en sidste turne og et greatest hits album. Deres sidste optræden som band var ved sidste koncert af deres Goodbye Tour den 22. december 2013.

Diskografi

Singler

Referencer

X Factor-deltagere
Musikgrupper fra Storbritannien
Boybands
Alexandra Burke

Alexandra Burke er en engelsk sanger og model, der vandt det britiske X Factor i 2008.

Eksterne henvisninger 

Sangere fra England
X Factor-deltagere
We Are Scientists

We Are Scientists er et indieband fra New York bestående af Keith Murray som forsanger og guitarist og Chris Cain som bassist

Discografi 
 Safety, Fun, and Learning (In That Order) (2002)
 With Love and Squalor (2005)
 Brain Thrust Mastery (2008)
 Barbara (2010)
 TV en Français (2014)

Eksterne henvisninger 

Musikgrupper fra USA
Campagnolo

Campagnolo er et italiensk firma, som fremstiller gear til cykler. Virksomhedens hovedkvarter ligger i Vicenza. Campagnolo laver primært gear til racercykler og desuden producerer de hjul.

Eksterne henvisninger 

 Officiel hjemmeside 

Sportsudstyrsproducenter fra Italien
Etableret i 1933
Cykeludstyr
Liberty Of Lulu

Liberty Of Lulu (forkortet: L.O.L) er en danske musiktrio bestående af Anne-Gia Mortensen (født 20. november 1983), Louise Tårnhøj (født 8. januar 1985) og Mads Schiøth (født 13. september 1984). Gruppen har spillet sammen siden starten af 2008, og spiller hovedsageligt musik skrevet af Louise Taarnhøj. Genren er singer/songwriter med en pop/rock-kant. Liberty Of Lulu hed tidligere Tårnhøj og deltog i X Factor 2009.

Musikgrupper fra Danmark
Musikgrupper fra 2008
Totalkredit

Totalkredit er Danmarks største udbyder af realkreditlån til ejerboliger. Realkreditinstituttet formidler lånene gennem knap 60 banker, sparekasser og andelskasser, og al rådgivning og långivning sker lokalt i de ca. 900 filialer. Totalkredit er et datterselskab i Nykredit-koncernen, men med eget brand og forretningskoncept. Totalkredit blev stiftet i 1990 og samarbejder med pengeinstitutter, blandt andre Arbejdernes Landsbank, Spar Nord Bank og Sydbank. I 2019 havde selskabet realkreditudlån for 740 mia. kr.

Totalkredit blev sponsor for det danske herrehåndboldlandshold i 2011 med en 3-årig kontrakt. Kontrakten er forlænget med 2 år frem til juni 2016.

I februar 2016 opstod foreningen Fair Bidragssats som udløber af en større protestbevægelse over Totalkredits varslede stigninger i bidragssatsen.

1. juni 2017 modtog Totalkredit i byretten i København en historisk stor bøde på 1 mio. kr. for vildledende markedsføring. Sagen var anlagt af Forbrugerombudsmanden.

Historie 
Totalkredit blev til i 1990 som et samarbejde mellem 48 regionale og lokale pengeinstitutter.  Formålet var at ruste sig i kampen mod de store banker som Danske Bank og den daværende Unibank, mens midlet var at tilbyde kunderne realkreditlån hos deres lokale pengeinstitut og kendte rådgiver.

I 2003 blev Totalkredit købt af Nykredit. Totalkredit, der i dag er en selvstændig virksomhed i Nykredit-koncernen, har sit eget brand. 

Totalkredit er blandt andet kendt for reklame-universet ’Ringeren og Graveren’ med Henrik Prip og Peter Gantzler. Reklameuniverset har eksisteret siden 2003.

Eksterne henvisninger 
 Totalkredits hjemmeside

Realkreditinstitutter i Danmark
Etableret i 1990
Nykredit
VM i strandhåndbold

Verdensmesterskaberne i strandhåndbold er afviklet siden 2004, og mesterskaberne er alle arrangeret som fælles stævner for mænd og kvinder.

Mesterskaber og medaljevindere

Kilder 
International Handball Federation – Men's and Women's Beach Handball World Championships 
Sports123 – Beach handball 

VM i håndbold
Etableret i 2004
Strandhåndbold
Gåsemad

Gåsemad (Arabidopsis) er en slægt med 9 arter, der er udbredt i Asien, Nordamerika og Europa. Det er én- to- eller flerårige, urteagtige planter, der danner udløbere og en grundstillet bladroset. Stænglerne er oftest hårløse, og bladformen varierer meget. Blomsterne er samlet i klaseagtige stande. De enkelte blomster er 4-tallige og regelmæssige med kronblade, der oftest er hvide. Farvetoner over i rosa og lysviolet findes også. Frugten er en skulpe med mange frø.

Her beskrives kun den art, som findes i Danmark.

 Almindelig Gåsemad (Arabidopsis thaliana)

 Arabidopsis arenosa
 Arabidopsis cebennensis
 Arabidopsis croatica
 Arabidopsis halleri
 Arabidopsis lyrata
 Arabidopsis neglecta
 Arabidopsis pedemontana
 Arabidopsis suecica

Noter

Korsblomst-familien